b"\n_START_ARTICLE_\nRub\xc3\xa9n Sosa Arz\xc3\xa1iz\n_START_SECTION_\nEls inicis\n_START_PARAGRAPH_\nVa comen\xc3\xa7ar la seva carrera en el Danubio, amb 15 anys, sent un dels futbolistes m\xc3\xa9s joves a jugar en el Campionat Uruguai\xc3\xa0 de Futbol. El t\xc3\xa8cnic Markari\xc3\xa0n el va fer debutar en 1982. Al Danubio va jugar de 1982 a 1985, quan va emigrar al Reial Saragossa de la lliga espanyola. En aquest club va guanyar la Copa del Rei de 1986, marcant el gol en la final contra el FC Barcelona.\n_START_SECTION_\nLa maduresa futbol\xc3\xadstica\n_START_PARAGRAPH_\nDespr\xc3\xa9s de jugar per al Saragossa, va ser transferit a la SS Lazio d'It\xc3\xa0lia, on va romandre per quatre anys abans de ser traspassat a l'Inter de Mil\xc3\xa0, on va arribar la seva millor \xc3\xa8poca com futbolista. En l'Inter, va ser un dels golejadors de les temporades 92/93 i 93/94, guanyant la Copa de la UEFA en 1994. Despr\xc3\xa9s d'abandonar el club de la Llombardia, va ser transferit al Borussia Dortmund d'Alemanya, club amb el qual va guanyar la Bundesliga de la temporada 95/96.\n_START_SECTION_\nRetorn a l'Uruguai\n_START_PARAGRAPH_\nDespr\xc3\xa9s de jugar per al Borussia Dortmund, va retornar a Espanya, m\xc3\xa9s concretament al CD Logro\xc3\xb1\xc3\xa9s. A l'any seg\xc3\xbcent retorna al seu pa\xc3\xads per jugar amb Nacional. Ac\xc3\xad, Rub\xc3\xa9n Sosa va al\xc3\xa7ar-se amb el campionat local en els anys 1998, 2000, 2001 i 2002, convertint-se en un gran \xc3\xaddol de l'afici\xc3\xb3 tricolor abans d'anar-se a l'ex\xc3\xb2tic Shanghai Shenhua de la Xina, per a tornar en 2004 i guanyar m\xc3\xa9s t\xc3\xadtols amb Nacional, aquesta vegada com assistent t\xc3\xa8cnic: els Campionats Uruguaians de 2005 (en forma invicta) i 2005/2006._NEWLINE_Es va retirar del futbol jugant per al Racing Club de Montevideo en el 2006."